Hanne Kristin Rohde

Hanne Kristin Rohde (født 1962) er en norsk jurist, forfatter og tidligere politileder.

Rohde er utdannet jurist ved Universitetet i Oslo, og jobbet i ulike stillinger i politiet fra 1989 fram til hun sluttet som leder for seksjon for volds- og seksualforbrytelser i Oslo politidistrikt i 2014.

 Karriere 
Rohde startet sin karriere i Kriminalomsorgsavdelingen i Justisdepartementet etter juridisk embetseksamen i 1987. Fra 1989 arbeidet hun i politietaten. De første årene arbeidet Rohde som politifullmektig, og hun aktorerte flere tunge saker for oslopolitiet. Hennes lederkarriere startet 1. januar 1994 som påtaleleder i Oslo politidistrikt. Fra 2002 var hun toppleder i oslopolitiet, fram til hun i 2014 sa opp jobben som leder for seksjon for volds- og seksualforbrytelser i politidistriktet.

Som leder ved påtaleseksjonen tok Rohde flere ganger til orde for å endre lovverket vedrørende psykisk syke som etter dagens regelverk er for friske til å falle inn under lov om psykisk helsevern, men for syke til å straffes.http://www.tv2.no/nyheter/innenriks/advarer-mot-nye-angrep-2350159.html Hun deltok også i debatter vedrørende mangel på varetektsplasser på Østlandet.http://www.vg.no/nyheter/innenriks/artikkel.php?artid=159155 Etter at hun tiltrådte som leder av volds- og sedelighetsseksjonen 1. januar 2008 var hun en sentral talsperson og frontfigur for Oslo politidistrikt innenfor sitt ansvarsområde.

Rohde uttalte ved flere anledninger til media at åpenhet og ærlighet var viktige verdier i hennes utøvelse av lederskap ved politidistriktet.Nettavisen: Full støtte av sjefen

I 2011 ga Rohde ut barneboka Kråka som hadde høydeskrekk på Commentum Forlag. I februar 2014 ga hun ut sin første kriminalroman, Mørke hjerter, på Kagge Forlag. Hennes første krimroman solgte 19 000 eksemplarer i løpet av sitt første halvår i salg, noe som førte den opp på tredjeplass blant mest solgte krimromaner i første halvår av 2014.

I juni 2014 sa Rohde opp stillingen i oslopolitiet etter et års permisjon for å holde foredrag og skrive bøker.Aftenposten: For dårlig kapasitet hos Oslo-politiet Hun har siden gitt ut en rekke kriminalromaner, og holdt foredrag om ledelse.

 Priser og nominasjoner 
I desember 2009 var Hanne Kristin Rohde en av flere nominerte til «årets navn» i VG. I 2010 ble hun kåret til «årets osloborger» av Aftenpostens lesere.

 Bibliografi 
 2011  (Commentum Forlag)
 2014  (Kagge Forlag)
 2015   (Kagge Forlag)
 2015   (Kagge Forlag)
 2016   (Kagge Forlag)
 2018   (Kagge Forlag)
 2019   (Kagge Forlag)
 2019   (Kagge Forlag)
 2019   (Kagge Forlag)
 2021   (Kagge Forlag)  
 2023    (Kagge Forlag)

 Referanser 

 Eksterne lenker 


Kategori:Norske politifolk
Kategori:Norske jurister
Kategori:Norske forfattere
Kategori:Alumni fra Universitetet i Oslo